Серяков, Владимир Ефимович

**Владимир Ефимович Серяков** (1934 чылдың январь 1, Черниговка, Кормилов району, Омск облазы — 2016 чылдың февраль 13, Москва, Россия Федерациязы) — совет нам болгаш күрүне ажылдакчызы, Тыва АССР-ниң Сайыттар Чөвүлелиниң даргазы (1984—1990).

## Намдары
Ажыл-ижин Омск облазының Кормилов районунуң Куйбышев аттыг колхозунга эгелээн. Бир чыл болганда Чернигов ортумак школазының секретарь-кассири апарган.

1959 чылда Киров аттыг Омскиниң көдээ ажыл-агый институдун «зоотехник» эртемниг дооскан. Тыва томуйлаттынган. Каа-Хем райкүүскомнуң көдээ ажыл-агый килдизинге ажылдап эгелээн. Кожууннуң көдээ ажыл-агый инспекциязынга улуг зоотехник бооп ажылдаан. Аныяк специалист кабинет ажылынга арай таарзынмааны-биле, Каа-Хемниң дуржулга-көргүзүг ажыл-агыйы болуп турган «Октябрь 30 чылы» колхозтуң кол агрономунга ону томуйлаан. Чер ажылын сазырадыр талазы-биле бодунуң билиин, аргазын амыдыралга ол херек кырында бадыткап шыдаан: колхозтуң тараа культураларының гектар бүрүзүнден ортумаа-биле дүжүдү ооң ажылдап турган чылдарында 25-27 ц чедир бедээн, а картофельдиң, ногааларның республикада эң-не бедик дужүдүн колхозчулар ажаап ап турган. Кол агрономнуң болгаш ооң дузалакчыларының ажылының дугайында солуннар ынчаарда калбаа-биле чырыдып турган. 

Ооң соонда Таңдының көдээ ажыл-агый эргелелиниң даргазының оралакчызы база даргазы кылдыр ажылдаан. .

* 1966—1970 гг. — Тыва АССР-ниң көдээ ажыл-агый сайыды,
* 1970—1976 гг. — Тыва АССР-ниң Сайыттар Чөвүлелиниң даргазының бирги оралакчызы,
* 1976—1982 гг. — СЭКП-тиң Тыва обкомунуң ийиги секретары.

1980 чылдарның эгезинде СЭКП-тиң чанынга турган Ниитилел эртемнериниң академиязынга өөренген сөөлүнде В.Е. Серяковту Моолга ажылдаар кылдыр чоруткан, чер ажылын сайзырадыр талазы-биле кожаларга ол практиктиг улуг дузаны көргүскен.  

1984 чылда  — Сайыттар Чөвүлелиниң даргазының оралакчызы, 1984 чылдан 1990 чылга чедир — Тыва АССР-ниң Сайыттар Чөвүлелиниң даргазы.

РСФСР-ниң Дээди Чөвүлелиниң 11-ги чыыжының депутады кылдыр соңгудуп турган. 

* 1990—1994 чылдарда — РСФСР-ниң база Россия Федерациязының Национал политика талазы-биле Күрүне комитединиң даргазының оралакчызы,
* 1994—1999 чылдарда —РФ-ниң Президентизиниң Чус-чер эргелелиниң килдис даргазы, оон - даргазының оралакчызы, 
* 1999—2007 чылдарда — РФ-ниң Чазааның чанында Ханты-Манси автономнуг округтуң Чагыргазының төлээлелиниң удуртукчузунң оралакчызы. 

2007 чылдың ноябрьда — Тыва Республиканың Москва хоорайда дең эргелиг төлээзиниң бирги оралакчызы.

## Шаңналдары, ат-алдары

* Ийи Күш-ажылдың Кызыл Тук орденнери
* «Хүндүлелдиң демдээ» ордени
* «Кайгамчык албан ажылы дээш» деп медаль, 
* «Кур болгаш куруккан черлерни шиңгээткени дээш» деп медаль
* «ССРЭ-ниң чепсектиг күштериниң 60 хары» деп медаль
* «Москваның 850 харлааны» деп медаль
*«XX чүс чылда Тываның алдарлыг кижилери» деп Тыва Республиканың күрүне номунче ады кирген
* Тыва Республиканың Ордениниң кавалери (2007).

## Дөс

# Владимир Ефимович СЕРЯКОВ // XX чүс чылда Тываның алдарлыг кижилери. Күрүне ному. Кызыл. 2004. С. 88

## Шөлүглер

*На 83-м году жизни ушел Владимир Ефимович Серяков, возглавлявший Совет Министров Тувинской АССР 
*Скончался экс-глава совета министров Тувинской АССР Владимир Серяков
*Остановилось сердце бывшего руководителя правительства Тувы Владимира Серякова

Аңгылал:Алфавиттээн кижилер
Аңгылал:Февральдың 13 мөчээн
Аңгылал:Январьның 1 төрүттүнген
Аңгылал: Омскиниң көдээ ажыл-агый институдунуң доозукчулары